钦定古今图书集成/方舆汇编/职方典/第1130卷 > 《国名记》甚明成公十五年晋吴所会者濠之锺
## 钦定古今图书集成/方舆汇编/职方典/第1130卷 > 《国名记》甚明成公十五年晋吴所会者濠之锺

离也。《昭公四年》：“宜咎所城” 者，汉之锺离也，赵泥为一处，固矣。

郝城　，按：《通志》在县南十五里，《秦志》谓“在县北五里。”

梁褒城　，在县南五里。周宣政中所筑，土人“梁褒” 主之，故名。

甑山城　在县治东南十里。晋朱伺与李横、杜曾相持于此，筑城戍守。或曰：“后周县治在此。” 和公城　，在县治东北十七里，后周所筑。隋末贼董道冲叛和操守汉屯兵于此御之，民赖以保全。

鸡鸣城　，在县西一百二十里，俗名张家城。相传曹公败于乌林，筑此城以驻兵。闻外军将至，鸡鸣而出，故名。

梅城　即梅城里。有甑山城。有马城。

汉川废县　在泐山下。唐武德初，析汉阳置。宋避太宗讳，改名“汉川” ，原在刘家隔，后改今治。旧县　在县北三十里，即大赤乡城。

戊子圻　，在县西南十五里。相传关羽驻兵处，有庙。

系马口　，在县西南三十五里。相传关羽系马处。

大赤　在县西北三十里。《通志》云：“曹操乌林之败，自鸡鸣出走，至大赤天曙。”

同冢　，一名疑冢，在县西百里周陂乡。相传曹操兵败，乌林诈称已死，作冢七十有二，使人莫知己所在，故名。按冢七十二，其巨擘群冢者为同冢，馀皆疑似之形，父老相传，为曹孟德所造，防掘发也。夫许昌距此不啻千里，况此地一望平洋，非有形势可据，曹之造此何为？且去冢数百武，有曹操庙，中所塑即魏武帝像，岂缘同冢之疑而祀之乎？至相传有金壶银杯及兵器之属，欲贷者，先夜焚楮冢前，称假某器为用。次早具如所贷，罗列冢前，事毕还之。后有黠者，执不归，即为祟其室，惧反其物。嗣则冢门闭而绝，不与世通矣。崇祯庚申，本邑游手之徒及景沔，群不逞者相率聚此，期日发冢取兵器，几成大患。赖彼地著姓，合众剿灭，不然，祸且旦夕及郡。岂阿瞒败《赤壁》时，其奔北者或经此，故后有是说与？抑汉都长安，彼时左家渡未经冲决，其江汉之游秦者，途或出此。昔为巨镇，今虽荒野，阴雨之后，土人尚有掘得城钉者，则操之经此，或不可知，而遽信为彼藏骨之处，似未可也。

养马嘴　在周陂乡南。东西皆水，北通冈垄，约五六里许，皆以此名。相传关汉寿曾牧马于此，想自新野借兵江夏时，尝经此驻师耳。

草楼　在县治后

宝花台　在县治西南五里。昔道士诵经，感天雨宝花，上有雷史庙。

花台　，在县西北五里，大十馀亩。

纸房台　在县南二十里。

毕家台　　、教子台　　、天子台　　、城隍台。擎香台　，在县西四十里，一名“沉香。”

双凤台　在县治西北百里周陂乡郑公坡之上，去五龙河三里。其一自天马行空而来，其一自玉阶曲折而至，两两相对，若和鸣然。故俗传“前有双凤，后有《五龙》” 之谣。

张家台　在周陂乡。三面临渊，惟东一迳。每值江涨，若螺浮水面，舟楫络绎，歌声上下。水落则碗屑成砌，陶穴之迹，宛然。神灵台　在周陂乡。高约四、五丈，四周皆田，三台寺踞其上，数书舍环之，亦平莽中之奇观也。掘钉台　俗称为“三台。”

杨伯台　，在三台湖侧，微高于田数尺，强半为

水所啮，每水落时，土人辄拾得金珥等物，馀若碗屑者甚夥，里馀皆然，相传为古战场。万魁阁　在县治东南一里。明崇祯中邑侯郑公鼎建，为饯送秋闱诸子之地，巍然为一邑巨观。明末兵燹之后，废为丘墟矣。。